Da Seed Capital sikrede sig ejerandele i i bl.a. Trustpilot og Endomondo ved hjælp af skattekroner fra den statslige virksomhed Pre-Seed Innovation, har Ulla Brockenhuus-Schack, adm. direktør i Seed Capital, spillet en dobbeltrolle, i og med at hun samtidig var chef for den statslige fond. Det skriver Børsen.

Børsen beskrev tirsdag, hvordan Seed Capital gennem samarbejdet med Pre-Seed Innovation har udnyttet statens investeringer i startup-virksomheder til at sikre sig en option, som tillod Seed Capital at købe ejerandele i de mest succesfulde virksomheder til en op til to år gammel pris. Samtidig betød optionen, at staten stod med 90 pct. af et evt. tab på investeringerne. Ulla Brockenhuus-Schacks rolle kritiseres af Nick Storm Stausholm, der forsker i forvaltningsret ved Aarhus Universitet.

"Hvis hun har deltaget i ledelsen af Seed Capital og - efter Pre-Seed Innovation er blevet godkendt som innovationsmiljø - medvirket ved Pre-Seed Innovations indgåelse af en kontrakt, der bl.a. regulerer forholdet mellem de to selskaber, vil hun i sin funktion i Pre-Seed Innovation være inhabil efter forvaltningsloven i forhold til Pre-Seed Innovations indgåelse af kontrakten," siger han til Børsen.

Ulla Brockenhuus-Schack afviser dog at være inhabil i sagen:

"Det er jo ikke inhabilitet, i og med at det ikke er mig, der tager investeringsbeslutningerne alene," siger hun til Børsen.

Fond udnytter statens penge til at score startups

Dansk fintechfirma får millionindsprøjtning